|  |
| --- |
| Številka: 007-28/2021/8 |
| Ljubljana, 1. 3. 2021 |
| EVA: 2021-2130-0003 |
| **GENERALNI SEKRETARIAT VLADE REPUBLIKE SLOVENIJE****ipp.gsv@gov.si** |
| **ZADEVA: Uredba o spremembah in dopolniti Uredbe o načinu ugotavljanja pogojev in meril za dodelitev investicijskih spodbud ter pogojev za strateško investicijo – predlog za obravnavo** |
| **1. Predlog sklepa vlade:** |
| Na podlagi sedmega odstavka 4. člena in tretjega odstavka 5. člena Zakona o spodbujanju investicij (Uradni list RS, št. 13/18), 52. člena Zakon o interventnih ukrepih za pomoč pri omilitvi posledic drugega vala epidemije COVID-19 (Uradni list RS, št. 203/20 in 15/21 – ZDUOP) ter za izvrševanje 3. člena Zakona o interventnih ukrepih za omilitev in odpravo posledic epidemije COVID-19 (Uradni list RS, št. 80/20, 152/20 – ZZUOOP, 175/20 – ZIUOPDVE, 203/20 – ZIUPOPDVE in 15/21 – ZDUOP) je Vlada Republike Slovenije na .... seji dne .... sprejela naslednji sklep:Vlada Republike Slovenije je izdala Uredbo o spremembah in dopolnitvi Uredbe o načinu ugotavljanja pogojev in meril za dodelitev investicijskih spodbud ter pogojev za strateško investicijo in jo objavi v Uradnem listu Republike Slovenije.   mag. Janja Garvas Hočevar V. D. GENERALNEGA SEKRETARJAPREJMEJO:* Ministrstvo za gospodarski razvoj in tehnologijo,
* Ministrstvo za finance,
* Služba Vlade RS za zakonodajo
* Generalni sekretariat Vlade RS
* Urad Vlade RS za komuniciranje
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| / |
| **3.a Osebe, odgovorne za strokovno pripravo in usklajenost gradiva:** |
| * Jernej Salecl, v. d. generalnega direktorja Direktorata za internacionalizacijo, podjetništvo in tehnologijo, Ministrstvo za gospodarski razvoj in tehnologijo,
 |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| / |
| **4. Predstavniki vlade, ki bodo sodelovali pri delu državnega zbora:** |
| / |
| **5. Kratek povzetek gradiva:**  Spremembe in dopolnitev uredbe so potrebne za:- opredelitev meril iz 52. člena Zakona o interventnih ukrepih za pomoč pri omilitvi posledic drugega vala epidemije COVID-19 (Uradni list RS, št. 203/20 in 15/21 – ZDUOP), na podlagi katerih bo ministrstvo, pristojno za gospodarstvo, presojalo zahtevo investitorja in prejemnika spodbude v zvezi s podaljšanjem časa za izpolnitev zaveze glede zapolnitve novoustvarjenih delovnih mest ter ohranjanja teh delovnih mest v regiji za največ dve leti ter - izvajanje 3. člena Zakona o interventnih ukrepih za omilitev in odpravo posledic epidemije COVID-19 (Uradni list RS, št. 80/20, 152/20 – ZZUOOP, 175/20 – ZIUOPDVE, 203/20 – ZIUPOPDVE in 15/21 – ZDUOP), ki se je spremenil 31. 12. 2020 z uveljavitvijo Zakona o interventnih ukrepih za pomoč pri omilitvi posledic drugega vala epidemije COVID-19 (Uradni list RS, št. 203/20 in 15/21 – ZDUOP) in ki pri pogoju ohranitve obstoječih delovnih mest določa tudi minimalno povprečno število zaposlenih v gospodarski družbi glede na dejavnost ter od tega tudi minimalno število visokokvalificiranih delovnih mest v zadnjih 12 mesecih pred mesec oddaje vloge za dodelitev spodbude, ki jih mora gospodarska družba zagotoviti tako v času izvajanja investicije kot tudi v času ohranjanja investicije. Omenjenemu spremenjenemu pogoju ohranitve obstoječih delovnih mest za dodelitev investicijskih spodbud in za opredelitev investicije, ki bistveno prispeva k razvoju slovenskega gospodarstva, je potrebno prilagoditi merili in njuno ovrednotenje za dodelitev spodbud s spremenjeno Prilogo 2, ki je sestavni del uredbe, saj število točk na osnovi ocenjevanja po posameznih merilih vpliva tako na presojo, ali so pogoji za dodelitev investicijskih spodbud izpolnjeni, kot tudi na samo višino investicijske spodbude.  |
| **6. Presoja posledic za:** |
| a) | javnofinančna sredstva nad 40.000 EUR v tekočem in naslednjih treh letih | **DA**/NE |
| b) | usklajenost slovenskega pravnega reda s pravnim redom Evropske unije | DA/**NE** |
| c) | administrativne posledice  | DA/**NE** |
| č) | gospodarstvo, zlasti mala in srednja podjetja ter konkurenčnost podjetijInvesticijske spodbude spodbujajo naložbe gospodarskih družb in s tem pripomorejo k njihovi rasti in razvoju, k ustvarjanju novih delovnih mest ter tudi najmanj k ohranjanju obstoječega števila zaposlenih. Pogoj najmanj ohranitve minimalnega števila obstoječih delovnih mest za pridobitev investicijske spodbude bo gospodarske družbe spodbudil, da tudi v negotovih COVID-19 časih investirajo ter ohranjajo določeno število zaposlenih. Z ohranitvijo delovnih mest se bo ohranjala delovna aktivnost ter s tem tudi gospodarska aktivnost tako prejemnika investicijske spodbude, njegovih dobaviteljev kot tudi celotnega slovenskega gospodarstva kar vse skupaj prispeva h konkurenčnosti gospodarstva. S podaljšanjem obdobja za izpolnitev zavez glede zapolnitve novoustvarjenih delovnih mest ter ohranjanja teh delovnih mest v regiji za največ dve leti se bodo prejemniki investicijske spodbude izognili stroškom vračila prejete investicijske spodbude s pripadajočimi zakonskimi zamudnimi obrestmi ter s tem k zmanjšanju njihove likvidnosti, v kolikor bodo pogodbene obveznosti izpolnili v podaljšanem roku, kar bo tudi pripomoglo h gospodarskemu okrevanju. | **DA**/NE |
| d) | okolje, vključno s prostorskimi in varstvenimi vidiki | DA/**NE** |
| e) | socialno področje | DA/**NE** |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | DA/**NE** |
| **7.a Predstavitev ocene finančnih posledic nad 40.000 EUR:** Sredstva za izvajanje predlagane dopolnjene uredbe se zagotavljajo v finančnem načrtu ministrstva, pristojnega za gospodarstvo. Pravice porabe so v Spremembi proračuna RS za leto 2021 in v Sprejetem proračunu RS za leto 2022 načrtovane v finančnem načrtu ministrstva, pristojnega za gospodarstvo, in sicer: - 15.032.891,00 EUR za leto 2021 in 15.000.000,00 EUR za leto 2022 na proračunski postavki 534310 – Spodbujanje investicij, in sicer za dodeljevanje subvencij za investicije. Po izvedenih prerazporeditvah v višini 2.707.000,00 EUR (1.885.000,00 EUR na PP 190117 EXPO DUBAI 2020, projekt 2130-19-2020, ter 822.000,00 EUR na PP 989110 Dodatni ukrepi za problemska območja, projekt 1536-11-0022) so razpoložljive proste pravice porabe na navedenem evidenčnem projektu 2130-20-0002 v letu 2021 še v višini 9.125.891,00 EUR, v letu 2022 pa v višini 15.000.000,00 EUR. Preostale pravice porabe so se že zagotovile za naslednja projekta:· 2130-20-0009 Tovarna prihodnosti TPV Brezina, in sicer za leto 2021: 2.000.000,00 EUR, ter· 2130-20-2019 PET PAK investicija v zgradbo in opremo, in sicer za leto 2021: 1.200.000,00 EUR. |
| **I. Ocena finančnih posledic, ki niso načrtovane v sprejetem proračunu** |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  |  |  |  |  |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna  |  |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| **II. Finančne posledice za državni proračun** |
| **II.a Pravice porabe za izvedbo predlaganih rešitev so zagotovljene:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
| 2130 – Ministrstvo za gospodarski razvoj in tehnologijo | 2130-20-0002 - Spodbujanje investicij | 534310 –Spodbujanje investicij | 9.125.891,00 EUR | 15.000.000 EUR |
| **SKUPAJ** |  |  |
| **II.b Manjkajoče pravice porabe bodo zagotovljene s prerazporeditvijo:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
|  |  |  |  |  |
| **SKUPAJ** |  |  |
| **II.c Načrtovana nadomestitev zmanjšanih prihodkov in povečanih odhodkov proračuna:** |
| Novi prihodki | Znesek za tekoče leto (t) | Znesek za t + 1 |
|  |  |  |
| **SKUPAJ** |  |  |
|  |
| **7.b Predstavitev ocene finančnih posledic pod 40.000 EUR:**/ |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | DA/**NE** |
| Gradivo (predpis) je bilo poslano v mnenje: * Skupnosti občin Slovenije SOS: DA/**NE**
* Združenju občin Slovenije ZOS: DA/**NE**
* Združenju mestnih občin Slovenije ZMOS: DA/**NE**

Predlogi in pripombe združenj so bili upoštevani:* v celoti,
* večinoma,
* delno,
* niso bili upoštevani.

Bistveni predlogi in pripombe, ki niso bili upoštevani. |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | DA/**NE** |
|  |
| (Če je odgovor DA, navedite:Datum objave: V razpravo so bili vključeni: Upoštevani so bili:* v celoti,
* večinoma,
* delno,
* niso bili upoštevani.

Bistvena mnenja, predlogi in pripombe, ki niso bili upoštevani ter razlogi za neupoštevanje:Poročilo je bilo dano………Javnost je bila vključena v pripravo gradiva v skladu z Zakonom o …., kar je navedeno v predlogu predpisa. |
| **10. Pri pripravi gradiva so bile upoštevane zahteve iz Resolucije o normativni dejavnosti:** | DA/**NE** |
| **11. Gradivo je uvrščeno v delovni program vlade:** | DA/**NE** |
|  **Zdravko Počivalšek** **minister** |

Prilogi:

* Priloga 1: Predlog Uredbe o spremembah in dopolnitvi Uredbe o načinu ugotavljanja pogojev in meril za dodelitev investicijskih spodbud ter pogojev za strateško investicijo
* Priloga 2: Obrazložitev

Priloga 1

 **PREDLOG**

**(EVA 2021-2130-0003)**

Na podlagi sedmega odstavka 4. člena in tretjega odstavka 5. člena Zakona o spodbujanju investicij (Uradni list RS, št. 13/18), 52. člena Zakona o interventnih ukrepih za pomoč pri omilitvi posledic drugega vala epidemije COVID-19 (Uradni list RS, št. 203/20 in 15/21 – ZDUOP) ter za izvajanje 3. člena Zakona o interventnih ukrepih za omilitev in odpravo posledic epidemije COVID-19 (Uradni list RS, št. 80/20, 152/20 – ZZUOOP, 175/20 – ZIUOPDVE, 203/20 – ZIUPOPDVE in 15/21 – ZDUOP) Vlada Republike Slovenije izdaja

**UREDBO**

**o spremembah in dopolnitvi Uredbe o načinu ugotavljanja pogojev in meril za dodelitev investicijskih spodbud ter pogojev za strateško investicijo**

1. **člen**

V Uredbi o načinu ugotavljanja pogojev in meril za dodelitev investicijskih spodbud ter pogojev za strateško investicijo (Uradni list RS, št. 47/18 in 191/20) se 11.a člen spremeni tako, da se glasi:

**»**11.a člen

(ohranitev obstoječih delovnih mest in socialni vidik investicije)

Ne glede na peti odstavek 8. člena te uredbe se socialni vidik investicije presoja glede na:

– ohranitev obstoječih delovnih mest ali število novoustvarjenih delovnih mest,

– ohranitev obstoječih visokokvalificiranih delovnih mest ali število novoustvarjenih visokokvalificiranih delovnih mest in

– učinke investicije na skladni regionalni razvoj.«.

1. **člen**

Za 11.b členom se doda nov 11.c člen, ki se glasi:

»11.c člen

(pogoj za podaljšanje časa izpolnitve zaveze)

1. Pogoj za podaljšanje časa izpolnitve zaveze na podlagi 52. člena Zakona o interventnih ukrepih za pomoč pri omilitvi posledic drugega vala epidemije COVID-19 (Uradni list RS, št. 203/20in 15/21 – ZDUOP) je:
2. upad čistih prihodkov od prodaje pri prejemniku spodbude v letu 2020 zaradi epidemije za več kot 20 % glede na leto 2019, ali če je bil prejemnik spodbude ustanovljen v letu 2019, zmanjšanje povprečnega mesečnega čistega prihodka od prodaje pri prejemniku spodbude v letu 2020 zaradi epidemije za več kot 20 % glede na povprečni mesečni čisti prihodek od prodaje v letu 2019, ali
3. izjemno negativno delovanje trga, ki je prizadelo širše območje ali panogo, v kateri prejemnik spodbude opravlja dejavnost. Za izjemno negativno delovanje trga se šteje, če:
* je območje upravne enote, v kateri prejemnik spodbude opravlja dejavnost, tako prizadeto, da se je na tem območju v letu 2020 ali prvem kvartalu leta 2021 povečala brezposelnost dve četrtletji zapored in se učinki tega kažejo v zmanjšanju proizvodnje, zaposlenosti ali višine čistih prihodkov od prodaje pri prejemniku spodbude, ali
* je prizadeti sektor ali dejavnost na ravni štirimestne številčne klasifikacije SKD, v katerem opravlja dejavnost prejemnik spodbude, ki se kaže v zmanjšanju proizvodnje ali zmanjšanju obsega prodaje v letu 2020 glede na leto 2019 ali v prvem kvartalu leta 2021 glede na prvi kvartal leta 2020, in se učinki tega kažejo v zmanjšanju proizvodnje, zaposlenosti ali višine čistih prihodkov od prodaje prejemnika spodbude.
1. Zahteva investitorja in prejemnika spodbude za podaljšanje časa izpolnitve zaveze, predložena na ministrstvo, pristojno za gospodarstvo, mora vsebovati podatke, ki dokazujejo izpolnjevanje pogoja, navedenega v točki a ali točki b prejšnjega odstavka.«.
2. **člen**

Priloga 2 se nadomesti z novo prilogo 2, ki je kot priloga sestavni del te uredbe.

**PREHODNA IN KONČNA DOLOČBA**

1. **člen**

(prenehanje uporabe)

 Novi 11.c člen uredbe se uporablja do 30. junija 2021.

1. **člen**

(začetek veljavnosti)

Ta uredba začne veljati naslednji dan po objavi v Uradnem listu Republike Slovenije.

Št.

Ljubljana,

EVA 2021-2130-0003

Vlada Republike Slovenije

 Janez Janša

 predsednik

Priloga

»PRILOGA 2

1. **Ohranitev obstoječih delovnih mest ali število novoustvarjenih delovnih mest**
2. v predelovalni dejavnosti:

|  |  |
| --- | --- |
| ohranitev števila obstoječih delovnih mest  |  |
| 50 in več | 1 točka |
|  |  |
| število novoustvarjenih delovnih mest: |  |
| od 1 do 9 | 2 točki |
| od 10 do 49  | 4 točke |
| od 50 do 99  | 6 točk |
| od 100 do 199  | 8 točk |
| 200 in več | 10 točk |

1. v storitveni dejavnosti:

|  |  |
| --- | --- |
| ohranitev števila obstoječih delovnih mest  |  |
| 40 in več | 1 točka |
|  |  |
| število novoustvarjenih delovnih mest: |  |
| od 1 do 9 | 2 točki |
| od 10 do 19  | 4 točke |
| od 20 do 39  | 6 točk |
| od 40 do 79  | 8 točk |
| 80 in več | 10 točk |

1. v razvojno-raziskovalni dejavnosti:

|  |  |
| --- | --- |
| ohranitev števila obstoječih delovnih mest |  |
| 20 in več | 1 točka |
|  |  |
| število novoustvarjenih delovnih mest: |  |
| od 1 do 2 | 2 točki |
| od 3 do 9  | 4 točke |
| od 10 do 19  | 6 točk |
| od 20 do 39  | 8 točk |
| 40 in več | 10 točk |

1. **Ohranitev obstoječih visokokvalificiranih delovnih mest ali število novoustvarjenih visokokvalificiranih delovnih mest**
2. v predelovalni dejavnosti:

|  |  |
| --- | --- |
| ohranitev števila obstoječih visokokvalificiranih delovnih mest |  |
| 10 in več | 1 točka |
|  |  |
| število novoustvarjenih visokokvalificiranih delovnih mest: |  |
| od 1 do 4 | 2 točki |
| od 5 do 9  | 4 točke |
| od 10 do 14  | 6 točk |
| od 15 do 19  | 8 točk |
| 20 in več | 10 točk |

1. v storitveni in razvojno-raziskovalni dejavnosti:

|  |  |
| --- | --- |
| ohranitev števila obstoječih visokokvalificiranih delovnih mest |  |
| 10 in več | 1 točka |
|  |  |
| število novoustvarjenih visokokvalificiranih delovnih mest: |  |
| od 1 do 2 | 2 točki |
| od 3 do 9  | 4 točke |
| od 10 do 14  | 6 točk |
| od 15 do 19  | 8 točk |
| 20 in več | 10 točk |

1. **Vrednost investicije**
2. v predelovalni dejavnosti (v EUR brez DDV):

|  |  |
| --- | --- |
| od 1.000.000 do 5.999.999  | 4 točke |
| od 6.000.000 do 11.999.999  | 6 točk |
| od 12.000.000 do 39.999.999  | 8 točk |
| 40.000.000 in več | 10 točk |

1. v storitveni in razvojno-raziskovalni dejavnosti (v EUR brez DDV):

|  |  |
| --- | --- |
| od 500.000 do 999.999  | 4 točke |
| od 1.000.000 do 1.999.999  | 6 točk |
| od 2.000.000 do 19.999.999  | 8 točk |
| 20.000.000 in več | 10 točk |

«.

**Priloga 2**

**Obrazložitev**

1. **Predstavitev pravne podlage**

Pravna podlaga za izdajo Uredbe o načinu ugotavljanja pogojev in meril za dodelitev investicijskih spodbud ter pogojev za strateško investicijo (Uradni list RS, št. 47/18 in 191/20; v nadaljnjem besedilu: uredba) so:

– Zakon o spodbujanju investicij (Uradni list RS, št. 13/18; v nadaljnjem besedilu: ZSInv), ki v sedmem odstavku 4. člena določa, da vlada z uredbo podrobneje določi ugotavljanje izpolnjevanja pogojev za dodelitev spodbude, ter v tretjem odstavku 5. člena določa, da vlada z uredbo podrobneje določi merila za dodelitev spodbud;

– Zakon o interventnih ukrepih za pomoč pri omilitvi posledic drugega vala epidemije COVID-19 (Uradni list RS, št. 203/20 in 15/21 – ZDUOP), ki v 52. členu določa, da vlada z uredbo predpiše merila, na podlagi katerih bo ministrstvo, pristojno za gospodarstvo, odločalo o podaljšanju časa za izpolnitev zaveze glede zapolnitve novoustvarjenih delovnih mest in ohranjanja teh delovnih mest v regiji za največ dve leti; ter

– Zakon o interventnih ukrepih za omilitev in odpravo posledic epidemije COVID-19 (Uradni list RS, št. 80/20, 152/20 – ZZUOOP, 175/20 – ZIUOPDVE, 203/20 – ZIUPOPDVE in 15/21 – ZDUOP; v nadaljnjem besedilu: ZIUOOPE), ki s 3. členom spreminja nekatere pogoje iz 4. člena ZSInv za dodelitev investicijskih spodbud in nekatere pogoje za opredelitev investicije, ki bistveno prispeva k razvoju slovenskega gospodarstva, in sicer so se spremenili minimalni pogoji z vidika števila novoustvarjenih delovnih mest oziroma so bili uvedeni pogoji ohranitve obstoječih delovnih mest ter minimalni pogoji z vidika vrednosti investicij.

1. **Obrazložitev razlogov za pripravo predloga Uredbe o spremembah in dopolnitvi Uredbe o načinu ugotavljanja pogojev in meril za dodelitev investicijskih spodbud ter pogojev za strateško investicijo**

Spremembe in dopolnitev uredbe so potrebne za:

* opredelitev meril iz 52. člena Zakona o interventnih ukrepih za pomoč pri omilitvi posledic drugega vala epidemije COVID-19 (Uradni list RS, št. 203/20 in 15/21 – ZDUOP), na podlagi katerih bo ministrstvo, pristojno za gospodarstvo, presojalo zahtevo investitorja in prejemnika spodbude v zvezi s podaljšanjem časa za izpolnitev zaveze glede zapolnitve novoustvarjenih delovnih mest ter ohranjanja teh delovnih mest v regiji za največ dve leti; ter
* izvajanje 3. člena Zakona o interventnih ukrepih za omilitev in odpravo posledic epidemije COVID-19 (Uradni list RS, št. 80/20, 152/20 – ZZUOOP, 175/20 – ZIUOPDVE, 203/20 – ZIUPOPDVE in 15/21 – ZDUOP), ki se je spremenil 31. decembra 2020 z uveljavitvijo Zakona o interventnih ukrepih za pomoč pri omilitvi posledic drugega vala epidemije COVID-19 (Uradni list RS, št. 203/20 in 15/21 – ZDUOP). Ta zakon pri pogoju ohranitev obstoječih delovnih mest določa tudi minimalno povprečno število zaposlenih v gospodarski družbi glede na dejavnost ter od tega minimalno število visokokvalificiranih delovnih mest v zadnjih 12 mesecih pred mesecem oddaje vloge za dodelitev spodbude, ki jih mora gospodarska družba zagotoviti tako v času izvajanja investicije kot tudi v času ohranjanja investicije.

Omenjenemu spremenjenemu pogoju ohranitve obstoječih delovnih mest za dodelitev investicijskih spodbud in opredelitev investicije, ki bistveno prispeva k razvoju slovenskega gospodarstva, je treba prilagoditi merili in njuno ovrednotenje za dodelitev spodbud s spremenjeno prilogo 2, ki je sestavni del uredbe, saj število točk na podlagi ocenjevanja po posameznih merilih vpliva tako na presojo, ali so izpolnjeni pogoji za dodelitev investicijskih spodbud, kot tudi na samo višino investicijske spodbude.

1. **Vsebinska obrazložitev predlaganih rešitev**

**K 1. členu**

Ta člen uredbe določa, da se besedilo 11.a člena uredbe nadomesti z novim besedilom, ki se od prvotnega besedila 11.a člena razlikuje v tem, da se drugi odstavek 11.a člena uredbe črta, ker je že v 2. točki drugega odstavka 3. člena Zakona o interventnih ukrepih za omilitev in odpravo posledic epidemije COVID-19 (Uradni list RS, št. 80/20, 152/20 – ZZUOOP, 175/20 – ZIUOPDVE, 203/20 – ZIUPOPDVE in 15/21 – ZDUOP) določeno oziroma pojasnjeno, kako se ugotavlja ohranitev števila obstoječih delovnih mest, in zato tako pojasnilo v uredbi ni več potrebno.

Ta člen tudi določa, da se ne glede na peti odstavek 8. člena Uredbe o načinu ugotavljanja pogojev in meril za dodelitev investicijskih spodbud ter pogojev za strateško investicijo (Uradni list RS, št. 47/18 in 191/20) socialni vidik investicije presoja med drugim tudi glede na ohranitev obstoječih visokokvalificiranih delovnih mest ali število novoustvarjenih visokokvalificiranih delovnih mest (in ne samo glede na ohranitev obstoječih delovnih mest ali število novoustvarjenih visokokvalificiranih delovnih mest). Pogoj ohranitve obstoječih visokokvalificiranih delovnih mest je izpolnjen, če je v okviru minimalnega povprečnega števila zaposlenih v gospodarski družbi v zadnjih 12 mesecih pred mesecem oddaje vloge za dodelitev spodbude glede na dejavnost zapolnjenih najmanj 10 visokokvalificiranih delovnih mest, ki jih mora gospodarska družba zagotoviti tako v času izvajanja investicije kot tudi v času ohranjanja investicije.

**K 2. členu**

Ta člen določa, da se v okviru poglavja »III.a POSEBNE DOLOČBE« za 11.b členom doda nov 11.c člen. Novi 11.c člen določa pogoj za podaljšanje časa izpolnitve zaveze na podlagi 52. člena Zakona o interventnih ukrepih za pomoč pri omilitvi posledic drugega vala epidemije COVID-19 (Uradni list RS, št. 203/20 in 15/21 – ZDUOP), na podlagi katerega bo ministrstvo, pristojno za gospodarstvo, odločalo o podaljšanju časa izpolnitve zaveze prejemnika spodbude za največ dve leti.

Omenjeno merilo je:

a) upad čistih prihodkov od prodaje prejemnika spodbude v letu 2020 zaradi epidemije za več kot 20 % glede na leto 2019, ali če je bil prejemnik spodbude ustanovljen v letu 2019, zmanjšanje povprečnega mesečnega čistega prihodka od prodaje prejemnika spodbude v letu 2020 zaradi epidemije za več kot 20 % glede na povprečni mesečni čisti prihodek od prodaje v letu 2019; ali

b) izjemno negativno delovanje trga, ki je prizadelo širše območje ali panogo, v kateri prejemnik spodbude opravlja dejavnost. V tem merilu je tudi opredeljeno, da je izjemno negativno delovanje trga mogoče utemeljiti z naslednjimi podatki:

* je območje upravne enote, v kateri opravlja dejavnost prejemnik spodbude, tako prizadeto, da se je na tem območju v letu 2020 ali v prvem kvartalu leta 2021 dve četrtletji zapored povečala brezposelnost in se učinki tega kažejo v zmanjšanju proizvodnje, zaposlenosti ali višine čistih prihodkov od prodaje prejemnika spodbude; ali
* je prizadet sektor ali dejavnost na ravni štirimestne številčne klasifikacije SKD, v katerem opravlja dejavnost prejemnik spodbude, ki se kaže v zmanjšanju proizvodnje ali zmanjšanju obsega prodaje v letu 2020 glede na leto 2019 ali v prvem kvartalu leta 2021 glede na prvi kvartal leta 2020, in se učinki tega kažejo v zmanjšanju proizvodnje, zaposlenosti ali višine čistih prihodkov od prodaje prejemnika spodbude.

Zahteva investitorja in prejemnika spodbude za podaljšanje časa izpolnitve zaveze, predložena na ministrstvo, pristojno za gospodarstvo, mora vsebovati podatke, ki dokazujejo izpolnjevanje pogoja, navedenega v merilih iz točke a ali točke b.

**K 3. členu**

Ta člen določa, da se priloga 2 nadomesti z novo prilogo 2, s katero sta spremenjeni 1. in 2. merilo, in sicer z upoštevanjem pogoja ohranitve minimalnega števila obstoječih delovnih mest glede na dejavnost (v predelovalni najmanj 50, v storitveni najmanj 40 ter v razvojno-raziskovalni najmanj 20 delovnih mest) in pogoja ohranitve minimalnega števila obstoječih visokokvalificiranih delovnih mest (najmanj 10).

Zaradi pogoja ohranitev minimalnega števila obstoječih visokokvalificiranih delovnih mest se pri drugem merilu spremeni njegovo poimenovanje iz »Ohranitev obstoječih delovnih mest ali število novoustvarjenih visokokvalificiranih delovnih mest« v »Ohranitev obstoječih visokokvalificiranih delovnih mest ali število novoustvarjenih visokokvalificiranih delovnih mest«.

**K 4. členu**

Ta člen določa, da se novi 11.c člen uporablja do 30. junija 2021, kar je v skladu z veljavnostjo določb 52. člena Zakona o interventnih ukrepih za pomoč pri omilitvi posledic drugega vala epidemije COVID-19 (Uradni list RS, št. 203/20 in 15/21 – ZDUOP), ki govori o možnosti podaljšanja časa za izpolnitev zaveze glede zapolnitve novoustvarjenih delovnih mest ter ohranjanja teh delovnih mest v regiji za največ dve leti.

**K 5. členu**

V 5. členu je določen začetek veljavnosti te uredbe. Ta uredba začne veljati naslednji dan po objavi v Uradnem listu Republike Slovenije.